**Թալիսա Սոտո** (անգլ.՝ Talisa Soto, մարտի 27, 1967(1967-03-27), Բրուքլին, Նյու Յորք, Նյու Յորք, ԱՄՆ), ամերիկացի դերասանուհի և ֆոտոմոդել։

Կենսագրություն
--------------

### Վաղ տարիներ

Թալիսա Սոտոն ծնվել է 1967 թվականի մարտի 27-ին ԱՄՆ-ի Նյու Յորք քաղաքի Բրուքլին թաղամասում։ Ծնողները 1950-ական թվականներին Բրուքլին են տեղափոխվել Պուերտո Ռիկոյից։ Մինչ աղջիկը փոքր էր, հայրն ու մայրը որոշեցին փոխել ապրելու վայրը և տեղափոխվել են Մասսաչուսեթս նահանգի Նորտգեմտոն քաղաքը։

### Կարիերա

Սոտոն իր առաջին մոդելայի աշխատանքն ստացել է 1982 թվականին, երբ դեռ ընդամենը 15 տարեկան էր։ 1985 թվականին նա փորձեց պայմանագիր կնքել «Ford model» մոդելային գործակալության հետ, բայց մերժում ստացավ, քանի որ նրա տեսքը «շատ» լատինական էր։ Սոտոն պայմանագիր կնքեց «Click Model Management» գործակալության հետ և տեղափոխվեց աշխատելու Եվրոպայում։ Նա հաստատվեց 1980-ականների լավագույն մոդելների շարքում և շատ զբաղված էր իր մոդելային կարիերայով` աշխատելով Իտալիայում և Ֆրանսիայում։ Թալիսան հայտնվեց «Vogue», «Mademoiselle», «Glamour» և «Self» ամսագրերի շապիկներին։

1998 թվականին Սոտոն վերադարձավ Ամերիկա, անցավ լսումները և ստացավ իր առաջին դերը Փոլ Մարիսեյի «Spike of Bensonhurst» ֆիլմում։ 1989 թվականին նկարահանվել է սուպերգործակալ Ջեյմս Բոնդի մասին «Սպանության թույլտվություն» ֆիլմում Թիմոթի Դալտոնի հետ, նաև խաղացել է Մարիա Ռիվյերի դերը «Մամբո արքաները» երաժշտական դրամայում։

Սոտոն նկարահանվել է ավելի քան 20 ֆիլմում, որոնցից են 1995 թվականին նկարահանված «Մահացու ճակատամարտ» կինոնկարը, որում նա կատարել է Կիտանա արքայադստեր դերը, 2011 թվականին նկարահանված «Պիներո» ֆիլմը, որտեղ նկարահանվել է նաև Բենջամին Բրեթը, և 2002 թվականին նկարահանված «Բալիստիկա։ Էսքն ընդդեմ Սիվերի» ֆիլմը, որում նա նկարահանվել է Լյուսի Լյուի և Անտոնիո Բանդերասի հետ։

Թալիսան՝ որպես հրավիրված դերասանուհի, նկարահանվել է «C-16» հեռուստասերիալում։ 1995 թվականին խաղացել է Դոնի Ջուլիի դերը «Դոն Ժուան դե Մարկո» կատակերգությունում, որտեղ գլխավոր դերը կատարում էր Ջոնի Դեփը։ Դերասանուհին նաև նկարահանվել է Մարկ Էնթոնիի «I Need to Know» (Ես ուզում եմ իմանալ) երաժշտական տեսահոլովակում։ 1996 թվականին Սոտոն խաղացել է «Վամպիրելլա» ֆիլմի գլխավոր դերում, որը ստեղծված էր կոմիքսների շարքի հիման վրա։

Սոտոն նաև նկարահանվել է «Չկործանվող լրտես», «Արև բռնողը», «Կարիերա», «Ճանճորս», «Ֆենսիի թռիչքը» և «Մահացածների կղզի» ֆիլմերում։

1990 թվականին հայտնվել է «People» ամսագրի աշխարհի 50 ամենագեղեցիկ մարդկանց ցուցակում։ 1995 թվականին հայտնվել է «Sports Illustrated» սպորտային ամսագրի շապիկին։ Նա 2002 թվականին զբաղեցրել է 58-րդ տեղը «Maxim» ամսագրի 100 «թեժ» կանանց շարքում։

### Անձնական կյանքը

Սոտոն 1997-2000 թվականներին ամուսնացած էր Կոստաս Մենդիլորի հետ։ 1997-2000 թվականներին Սոտոն ամուսնացած էր իր նախկին ամուսնու եղբոր՝ Կոստաս Մենդիլորի հետ։ «Պիներո» ֆիլմի նկարահանման ժամանակ Սոթոն հանդիպեց Բենջամին Բրեթին։ Նրանք ամուսնացել են 2002 թվականի ապրիլի 13-ին։ Զույգն ունի երկու երեխա՝ Սոֆիա Ռոզալինդա Բրեթն (6 դեկտեմբերի, 2002) և Մաթեո Բրեվերի Բրեթը (3 հոկտեմբերի, 2005):

Անվանակարգեր և մրցանակներ
-------------------------

| Տարեթիվ | Մրցանակ | Անվանակարգ | Աշխատանք | Արդյունք |
| --- | --- | --- | --- | --- |
| 1989 | ShoWest Award | Female Star of Tomorrow |  | Հաղթանակ |
| 2002 | ALMA | Երկրորդ պլանի լավագույն դերասանուհի խաղարկային ֆիլմում | Պիներո | Առաջադրված
 |

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 1984 | ֆ | Գրինվիչ գյուղի քահանան | *The Pope of Greenwich Village* | Պարուհի |
| 1988 | ֆ |  | *Spike of Bensonhurst* | Ինդիա |
| 1989 | ֆ | Սպանության թույլտվություն | *Licence to Kill* | Լյուպ Լամորա |
| 1990 | ֆ |  | *Silhouette* | Մարիաննա Էրրերո |
| 1991 | ֆ | Բանտային պատմություններ։ Կանայք ճաղավանդակի հետևում | *Prison Stories: Women on the Inside* | Ռոսինա |
| 1992 | ֆ | Մամբո արքաները | *The Mambo Kings* | Մարիա Ռիվերա |
| 1992 | ֆ |  | *Hostage* | Ջոանա |
| 1993-1994 | ս |  | *Harts of the West* | Քեսսի |
| 1995 | ֆ | Դոն Ժուան դե Մարկո | *Don Juan DeMarco* | Դոնա Հուլիա |
| 1995 | ֆ | Մահացու ճակատամարտ | *Mortal Kombat* | արքայադուստր Կատինա |
| 1996 | ֆ | Անկործանելի լրտես | *Spy Hard* | գայթաղկիչը հյուրանոցում |
| 1996 | ֆ | Արև բռնողը | *The Sunchaser* | Նավահո |
| 1996 | ֆ | Վամպիրելլա | *Vampirella* | Վամպիրելլա |
| 1997 | ֆ | Կարիերա | *The Corporate Ladder* | Սյուզան Թեյլոր |
| 1997 | ֆ | Մահացու ճակատամարտ 2։ Ոչնչացում | *Mortal Kombat: Annihilation* | արքայադուստր Կատինա |
| 1998 | ս |  | *C-16: FBI* | Ռոսմարի Վարգաս |
| 1999 | ֆ | Ճանճորս | *Flypaper* | Ամանդա |
| 2000 | ֆ |  | *That Summer in LA* | Մարիսաբել |
| 2000 | ֆ |  | *Flight of Fancy* | Մերսեդես Մարկես |
| 2000 | ֆ | Մահացածների կղզին | *Island of the Dead* | Մելիսա Օկիֆ |
| 2001 | ֆ | Պենիրո | *Piñero* | Շուգար |
| 2002 | ֆ | Բալիստիկա. Էքսն ընդդեմ Սիվերի | *Ballistic: Ecks vs. Sever* | Ռեին Գենտ |
| 2009 | ֆ | Առաքելություն | *La mission* | Աննա |
| 2013 | ֆ | Էլիզիում`դրախտ ոչ երկրի վրա | *Elysium* | Թիշա |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  SNAC — 2010.
2. ↑  Talisa Soto
3. ↑  STYLE & SUBSTANCE: TALISA SOTO
4. ↑  «Talisa Soto August 1984». Արխիվացված է օրիգինալից 2015 թ․ սեպտեմբերի 20-ին. Վերցված է 2016 թ․ հունիսի 11-ին.
5. ↑  Talisa Soto
6. ↑  «Benjamin Bratt Marries Talisa Soto». Արխիվացված է օրիգինալից 2016 թ․ օգոստոսի 26-ին. Վերցված է 2016 թ․ հունիսի 11-ին.
7. ↑  «Benjamin Bratt & Wife Have a Boy». Արխիվացված է օրիգինալից 2016 թ․ հունիսի 29-ին. Վերցված է 2016 թ․ հունիսի 11-ին.

Արտաքին հղումներ
----------------

* Թալիսա Սոտոն (անգլ.) *Internet Movie Database* կայքում

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1279798 · BNF: 14040583f · ISNI: 0000000114695948 · LCCN: no95060349 · NKC: xx0202306 · NLP: a0000001676482 · NUKAT: n2018290668 · VIAF: 27267429 · WorldCat VIAF: 27267429 |

 |

 |